Carlos Cuevas

**Carlos Cuevas** es un actor català. Al 2015 s'incorporà a Merlí com a personatge secundari interpretant al Pol Rubio. Durant la segona temporada es promogut a personatge principal. Desprès del final de la sèrie, protagonitza l'spin-off de la sèrie original, Merlí: Sapere Aude.

## Biografia

Va començar a actuar en el món publicitari quan tenia cinc anys. El 2002, va debutar com a actor a una pel·lícula per TVC, La dona de gel, dirigida per Lídia Zimmerman i protagonitzada per Marc Cartes i Natasha Yarovenko. Des del 2004 ha treballat com a actor de doblatge per a campanyes publicitàries de televisió i ràdio, a més de pel·lícules. Va iniciar-se en el món televisiu el 2003 amb un capítol de Trilita, sèrie de Televisió de Catalunya dirigida per El Tricicle, i dos anys més tard i al mateix canal, la seva etapa com a Biel Delmàs a Ventdelplà, on va estar treballant durant 330 capítols. El 2009 va fer el seu primer paper al cinema amb Cruzando el límite, de Xavi Giménez i produïda per Filmax.

L'any 2011 va pujar als escenaris del Teatre Borràs per protagonitzar, junt amb Clara Segura i Montse Vellvehí, l'obra teatral Madame Melville, de Richard Nelson, dirigida per Àngel Llàcer. A finals del mateix any va gravar una sèrie pel canal Antena 3, Luna, el misterio de Calenda, que va estrenar-se el 10 d'abril de 2012.

A finals del 2012 va pujar als escenaris del Teatre Nacional de Catalunya per protagonitzar junt a Andreu Benito, Angela Jové, Francesc Garrido, Jaume Madaula, Joan Carreras, Andrés Herrada, Mikel Iglesias, Albert Espinosa, Daniel Sicart, Andreu Rifé, Albert Baró, Clara de Ramon i Òscar Blanco l'obra Els nostres tigres beuen llet, on Albert Espinosa diu haver creat la seva família fictícia amb el bo i el millor del teatre català. Des del 8 de maig al 22 de juny del 2013, va estar treballant un altre cop al TNC, juntament amb Emma Vilarasau, Míriam Iscla, Anna Moliner, Jordi Banacolocha, Pep Planas, Pepa López i Joan Carreras, realitzant l'obra Barcelona, dirigida per Pere Riera, que tracta sobre la guerra civil espanyola, just en el dia que Barcelona va ser bombardejada per les tropes franquistes.

El desembre del 2018 es va fer oficial que seria el protagonista de l'*spin-off* de *Merlí*, titulat *Merlí: Sapere Aude*. El projecte, desenvolupat per Movistar+ i TV3, es va estrenar el 5 de desembre de 2019 a la plataforma de pagament Movistar+ i està previst que s'estreni a TV3 el setembre de 2020. Cuevas hi torna a interpreta Pol Rubio, ara estudiant de filosofia a la universitat on coneix una professora universitària de filosofia, María (María Pujalte), que li recorda el seu antic professor d'institut Merlí. La sèrie va ser renovada per una segona temporada i el rodatge va començar l'estiu de 2020.

El 2019 va protagonitzar la sèrie *45 revoluciones* interpretant Roberto Aguirre, un jove aspirant a músic al Madrid dels anys 1960, i va interpretar León a la pel·lícula de comèdia espanyola *Gente que viene y bah*. El 2020 va posar la veu a Alsan, un personatge de la sèrie d'anime espanyola *Memorias de Idhún*. El 2020 va formar part del repartiment de la pel·lícula espanyola *El verano que vivimos*, dirigida per Carlos Sedes i ambientada a Xeres (Andalusia). L'estiu de 2020 estava rodant la sèrie de Netflix *Alguien tiene que morir*, en què comparteix pantalla amb Ester Expósito.